เรื่องร้องเรียน (จราจร) วันที่ 2022-06-15 13:16:10 — แขวงคลองตัน เขตคลองเตย กรุงเทพมหานคร
วันที่ 15/06/2565 ช่วงเวลา 17.00 น. เป็นต้นไป เส้นสุขุมวิท (ขาเข้าเมือง) จราจรติดขัดมากตั้งแต่ BTS ทองหล่อจนถึงแยกราชประสงค์ ต้องอยู่บนรถกว่า 2-3 ชั่วโมงทุกวัน โดยเฉพาะแยกพร้อมพงษ์ (ซอยอารีย์) จราจรติดขัดมาก รถออกจากซอย ออกจากห้างสรรพสินค้า มี รปภ.ประจำห้างคอยกันรถเส้นหลัก เพื่อให้ลูกค้าห้างออกมาก่อน ก็ยิ่งทำให้รถติดหนักเข้าไปอีก และไม่มีตำรวจจราจรคอยควบคุมสัญญาณไฟจราจรเลย ทำให้ประชาชนไม่เคารพกฎจราจร จึงสงสัยว่าเขาแบ่งมาตรฐานประชาชนหรือไม่อย่างไร คนมีเงินเดินห้างสบาย คนระดับล่างก็ยอมรับชะตากรรมบนรถแออัด ฝุ่นควันพิษท่อไอเสียรถ นอกจากนี้ยังปล่อยสัญญาณไฟไม่สมเหตุสมผล ทำให้ต้องเสียเวลาบนถนนมากกว่าเกินจำเป็น คล้ายกับจะผลักภาระให้ประชาชนต้องใช้ BTS เดินทางแทนนั่งรถสาธารณะหรือรถส่วนตัว ร้องเรียนไปหลายไปครั้งที่หน่วยงานตำรวจจราจร แต่กลับไม่มีการแก้ไขหรือแม้แต่รับเรื่อง จึงขอร้องให้ช่วยตรวจสอบ และพิจารณาแก้ไขให้ประชาชนสามารถเดินทางได้โดยง่ายขึ้น